Az űrlap teteje

**Szent István Egyetem (állami elismerése folyamatban)**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Szent István Egyetem (állami elismerése folyamatban)
Belső Ellenőrzési Főosztály

Belső Ellenőrzési Főosztályvezető**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 3 év-ig szól.

**A munkavégzés helye:**

Pest megye, Gödöllő 2100, Páter Károly utca 1.

**A beosztáshoz tartozó, illetve a vezetői megbízással járó lényeges feladatok:**

A Belső Ellenőrzési Főosztály vezetése, belső ellenőrzés irányítása, ezen belül: a jogszabályoknak és belső szabályzatoknak való megfelelés vizsgálata, az Egyetemen alkalmazott kockázatkezelési, ellenőrzési és irányítási eljárások hatékonyságának értékelése, a gazdaságosság, hatékonyság és eredményesség vizsgálata alapján az Egyetem vezetése részére megállapítások és ajánlások megfogalmazása, a jogszabályoknak és szakmai szabályoknak megfelelő Belső Ellenőrzési Kézikönyv szerinti feladatellátás, szabályszerűségi, pénzügyi, rendszer- és teljesítmény-ellenőrzések elvégzése. További feladatait az államháztartásról szóló 2011. évi CXCV. törvény és a költségvetési szervek belső kontrollrendszeréről és belső ellenőrzésről szóló 370/2011. (XII.31.) kormányrendelet tartalmazza.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

* Főiskola, valamint a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendelet 2.§ (1) bekezdése szerint alap-, mester- vagy doktori képzésben szerzett jogász, közgazdász, okleveles közgazdász, gazdaságinformatikus, informatikus közgazdász, igazgatásszervező, közigazgatás-szervező, okleveles közigazgatási szakértő, okleveles közigazgatási menedzser végzettséggel vagy olyan főiskolai, egyetemi vagy annál magasabb végzettséggel, amely a könyvviteli szolgáltatást végzők nyilvántartásba vételéről szóló kormányrendelet szerinti nyilvántartásba vételt lehetővé teszi, vagy gazdasági mérnöki, gazdasági agrármérnöki vagy műszaki menedzseri szakképzettséggel, vagy az előzőekbe nem tartozó felsőfokú iskolai végzettséggel és okleveles pénzügyi revizori, pénzügyi-számviteli ügyintézői, pénzügyi-számviteli szakellenőri, ellenőrzési szakelőadói, okleveles könyvvizsgálói, költségvetési ellenőri, mérlegképes könyvelői a Belső Ellenőrök Nemzetközi Szervezetének okleveles belső ellenőri (CIA), az Information Systems Audit and Control Association (ISACA) Nemzetközi Szervezetének okleveles informatikai rendszerellenőri (CISA), közigazgatási gazdálkodási és ellenőrzési szakértői, felsőfokú költségvetési, felsőfokú államháztartási, államháztartási gazdálkodási és ellenőrzési, államháztartási ügyintézői, elektronikus információbiztonsági vezetői, integritás tanácsadói vagy vezetés és gazdálkodás a közszolgálatban szakképesítéssel, és legalább két éves, vagy legalább öt éves ellenőrzési vagy a szakmai végzettségének megfelelő vagy az adott költségvetési szerv, illetve gazdasági társaság tevékenységi körébe tartozó területen szerzett szakmai gyakorlattal rendelkezik.,
* belső ellenőri regisztráció a 2011. évi CXCV. államháztartási törvény 70. §-a alapján;
* egy világnyelvből középfokú „C” típusú nyelvvizsga;
* magyar állampolgárságú, vagy külön jogszabály szerint a szabad mozgás és tartózkodás jogával rendelkező, ill. bevándorolt vagy letelepedett személy;
* cselekvőképesség, büntetlen előélet;
* főosztályvezetői beosztás ellátására megbízást az kaphat, aki a Szent István Egyetemmel közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető;
* összeférhetetlenségről történő nyilatkozattétel;
* vagyonnyilatkozattételi eljárás vállalása.

**A pályázat elbírálásánál előnyt jelent:**

* Költségvetési szervnél több éves belső ellenőrzési vezetői szakmai tapasztalat.

**A pályázat részeként benyújtandó iratok, igazolások:**

* Részletes szakmai önéletrajz az eddigi szakmai tevékenység ismertetésével;
* vezetői koncepció, eddigi vezetői tevékenység bemutatásával;
* iskolai végzettséget, szakképzettséget, idegen nyelvtudást igazoló okiratok másolata. Amennyiben a pályázó végzettségét illetően idegen nyelvű okirattal (bizonyítvánnyal/oklevéllel) rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal Magyar Ekvivalencia és Információs Központja honlapján található;
* három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata. A büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el;
* nyilatkozat arról, hogy a pályázó sikeres pályázat esetén vagyonnyilatkozat tételi kötelezettségének eleget tesz;
* nyilatkozat arra vonatkozóan, hogy a benyújtott pályázati anyagot az eljárásban résztvevők megtekinthetik;
* a pályázatokat kérjük beküldeni a SZIE Humánerőforrás-gazdálkodási Főosztályra.

**A beosztás betölthetőségének időpontja:**

A beosztás legkorábban 2020. augusztus 4. napjától tölthető be.

**A pályázat benyújtásának határideje:** 2020. július 27.

A pályázati kiírással kapcsolatosan további információt Kéri Andrea személyügyi referens nyújt, a 0628/522-000 1800 -os telefonszámon.

**A pályázatok benyújtásának módja:**

* + Elektronikus úton Kéri Andrea személyügyi referens részére a human@szie.hu E-mail címen keresztül

**A pályázat elbírálásának módja, rendje:**

A nemzeti felsőoktatásról szóló 2011. évi CCIV. törvény (Nftv.) 75.§ (4) bekezdés b) pontja szerint, a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) Korm. rendelet figyelembe vételével.

**A pályázat elbírálásának határideje:** 2020. augusztus 3.

**A pályázati kiírás további közzétételének helye, ideje:**

* + NKI és SZIE, KE honlapja - 2020. június 27.

**A munkáltatóval kapcsolatos egyéb lényeges információ:**

A Szent István Egyetem (állami elismerése folyamatban) 2020.08.01. nappal a jogelőd Kaposvári Egyetemből és a jogelőd Szent István Egyetemből összeolvadással létrejövő intézmény. A munkavégzés helye az Egyetem székhelye, továbbá az Egyetem további telephelyei. Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, valamint a Felek megállapodása az irányadó. A munkakör a pályázatok elbírálását követően a Fenntartóval történő egyeztetés után azonnal betölthető, legkorábban 2020.08.03. napját követően. A tárgy mezőbe kérjük feltüntetni az pályázati azonosító számot SZIE-K/1664-1/2020. valamint a munkakör megnevezését: belső ellenőrzési főosztályvezető. Kérjük a jelentkezőket, ügyeljenek a mellékletek hiánytalan megküldésére. Munkáltató a pályázatok előzetes áttekintését követően dönthet akként, hogy a pályázót személyes megjelenésre nem hívja meg, illetve a pályázati eljárást eredménytelennek nyilvánítja. A munkáltató fenntartja a jogot a pályázati kiírás visszavonására.

|  |
| --- |
|  |

Az űrlap alja

Az űrlap teteje

Az űrlap alja